Public procurement notice: Contract Award Notice
Published: 2025-03-03
Buyer: Rajavartiolaitos
Country: FI
Region: FI1B1
Contract type: Services
Procedure: Negotiated with prior call for competition
CPV classification: 48000000 | 72000000 | 72200000 | 72230000: Custom software development services | 72300000
Estimated value: 10000000 EUR
Award criteria: price, quality

Technical requirements: Hankintaan sovelletaan julkisista puolustus- ja turvallisuushankinnoista annettua lakia (1531/2011). Hankintamenettelynä on neuvottelumenettely. Hankintamenettelyn ensimmäisessä vaiheessa ehdokkaita pyydetään jättämään osallistumishakemukset, joiden perusteella tehdään ehdokkaiden valinta neuvotteluvaiheeseen (tarjouskilpailuun). Tarjouskilpailuun voidaan valita vain sellainen ehdokas, joka täyttää osallistumispyynnössä ja sen liitteissä ilmoitetut vähimmäisvaatimukset. Neuvottelumenettelyn tehokkaan ja tarkoituksenmukaisen toteutumisen varmistamiseksi tarjouskilpailuun osallistuvien ehdokkaiden määrä rajataan neljään (4), jollei soveltuvia ehdokkaita ole vähemmän. Tarjoajiksi hyväksyttävät ehdokkaat valitaan noudattamalla osallistumispyynnössä ilmoitettuja ehdokkaiden soveltuvuutta koskevia vähimmäisvaatimuksia sekä pisteytettäviä vertailuperusteita. Osallistumishakemukset pisteytetään liitteellä 2 ilmoitettujen referenssien perusteella. Mikäli soveltuvuusvaatimukset täyttäviä ehdokkaita on enemmän kuin neljä (4), valitaan tarjouskilpailuun neljä (4) referensseistä korkeimman kokonaispistemäärän saanutta ehdokasta. Jos ehdokkaiden välille ei näin synny tarvittavaa eroa, ratkaistaan järjestys soveltamalla seuraavia vertailuperusteita ilmoitetussa järjestyksessä, kunnes tarjouskilpailuun kutsuttavat neljä (4) ehdokasta ovat selvillä: - Korkein pistemäärä referenssistä 1 - Korkein pistemäärä referenssistä 2 - Korkein pistemäärä referenssistä 3 A - Korkein pistemäärä referenssistä 3 B - Korkein liikevaihdon määrä (kolmen viimeisen vahvistetun tilikauden keskiarvo). Ehdokkaiden valinnasta tarjouskilpailuun tehdään kirjallinen päätös, joka annetaan tiedoksi kaikille osallistumishakemuksen jättäneille ehdokkaille. Hankintayksikkö lähettää neuvottelukutsun valituille ehdokkaille. Neuvottelut järjestetään hankintayksikön tiloissa Helsingissä. Ensimmäinen neuvottelukierros käydään alustavasti viikoilla 26-27. Viikkojen 28-31 aikana ei käydä neuvotteluita. Neuvottelut käydään ja dokumentoidaan suomen kielellä. Neuvottelukierroksia voi olla useita ja ne voidaan pitää kirjallisesti tai suullisesti. Neuvottelut voivat tapahtua vaiheittain siten, että neuvotteluissa mukana olevien tarjousten määrää rajoitetaan neuvottelujen aikana soveltamalla tarjouksen vertailuperusteita. Rinnakkaisten tai vaihtoehtoisten osallistumishakemusten ja tarjousten tekeminen ei ole sallittua. Mikäli ehdokas tai tarjoaja jättää rinnakkaisia osallistumishakemuksia tai tarjouksia, käsitellään niistä vain viimeisin. Hankintayksikkö valitsee hankintamenettelyssä yhden (1) toimittajan, jonka kanssa se tekee sopimuksen. Osallistumishakemuksen tai tarjouksen laatimisesta, jättämisestä, esittelystä tai muusta menettelyyn osallistumisesta ei makseta ehdokkaalle tai tarjoajalle korvausta. Ehdokas ja tarjoaja vastaavat itse sille hankintamenettelyyn osallistumisesta aiheutuvista kustannuksista ja riskeistä.
Hankinnan kohteena on Rajavartiolaitoksen uuden operatiivisen tietojärjestelmän käyttäjäsovellusten rakentaminen, käyttöön saattaminen ja ylläpito. Rajavartiolaitos rakentaa vuosien 2024–2027 aikana uuden operatiivisen tietojärjestelmän, työnimeltään RAVALU-järjestelmä, joka korvaa nykyiset käytössä olevat rajaturvallisuuden operatiiviset tietojärjestelmät. Hankinnan taustalla on elinkaarensa lopussa oleva nykyinen RVT-tietojärjestelmä. RAVALU-järjestelmän tehtävänä on tukea Rajavartiolaitoksen operatiivista toimintaa (operatiivinen hallinto, operatiivinen kenttätoiminta sekä kenttätoiminnan johtaminen) saumattomasti modernin tietojärjestelmäteknologian keinoin. RAVALU-järjestelmä toimii turvallisuusverkkoympäristöissä ja sillä on tuhansia yksittäisiä käyttäjiä ja satoja yhtäaikaisia käyttäjiä. RAVALU-järjestelmää käytetään sekä toimisto-, johtokeskus- että maasto- ja meriolosuhteissa. RAVALU-järjestelmällä on keskeinen rooli rajaturvallisuuden ylläpitämisessä.
Vertailuhintaan lasketaan rajatilannekuva- ja johtamissovelluksen V1.0:n tavoitehinta, V1.5/V2.0 kehitystyön hinta (5 000 htp) sekä S-, M- ja L-ylläpitomallien kuukausihintojen keskiarvo kerrottuna 120 kuukaudella.
Laatupisteet muodostuvat ratkaisukuvauksen ja projektisuunnitelman (max. 50 pistettä) sekä tiimihaastattelun (max. 10 pistettä) yhteenlasketuista laatupisteistä.


Winner: Solita Oy
Number of bids: 11